lt lt fr fr fr en fr en fr fr fr fr en en en en de de eo lv es en lv lv ro lv lv lv en lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv en en lv lv lv lv lv lv lv lv lv lv lv lv lv lv vo lv lv lv lv lv lv lv lt lv
Fizmatdienu atklāšanas pasākums klubā DEPO! (4)Unda un Elīna | 09.05.2008 11:53
Ap plkst. 21:00 pie kluba ieejas sāk rosīties cilvēki un ierasties viesi.
Pasākumu atklāja grupa VADĪTĀJS KONDUKTORS. Telpas pamazām sāk pildīties ar cilvēkiem. Un visi, kas atnākuši, iekustināja deju grīdu gan dziedot līdzi grupai, gan dejojot kopā ar DJ JOHNNY otrā zālē. Pēdējā grupas dziesma bija veltīta viņu bundziniekam Kārlim par godu viņa dzimšanas dienai-pirmajai pilngadībai. Kārlis tika pie jaunām bungu vālītēm, šampanieša un kūkas, kā jau katrā dzimšans dienā.
Comer svaigs un Katanas ieceļotāju turnīrs (29)Guntis Šmaukstelis | 08.05.2008 08:51
Kādā pirmdienas vakarā Raiņa ielas 19. nama 3. stāvā valdīja neierasta
rosība. Parastas dienas pulksten sešos vakarā studenti mestu mieru
mācībām un dodas uz tuvējo alus krogu, bet tikai ne todien. Tovakar
datorklasē pie lielā galda mudžēja dīvaina rakstura cilvēki, kas lika
kartona kartiņas, cēla koka būdiņas un vienmērīgi īdēja "rudzi pret
akmeni...! Divi meži pret mālu!". Jā, tie bija viņi - Katanas
spēlētāji, kuri pierēm svīstot un prātiem kūpot centās izcīnīt sev pēc
iespējas labāku pozīciju un līdz ar to arī lielāku punktu skaitu un
Gada aktīvists '08 - Valdis Zuters (2)Mārtiņš Lūsis | 07.05.2008 23:32
Ir noskaidrots fizmatu gada aktīvists 2008!
Arī šogad, gluži kā iepriekšējos gados, norisinājās konkurss "Gada aktīvists", kura ietvaros LU Fizikas un matemātikas fakultātes Studentu padome centās noskaidrot šī gada aktīvāko fizmatu. Atšķirībā no iepriekšējiem gadiem, kad konkursā tika noskaidrots aktīvākais Fizmatdienu dalībnieks, šogad pusi no vērtējuma sastādīja arī dalībnieku aktivitāte laika periodā līdz mūsu studentu lielākajiem svētkiem – Fizmatdienām. Tika novērtēts tas cik aktīvi viņi līdz šim bija iesaistījušies ārpusstudiju dzīvē, un tās organizēšanā.
LB'08 - apskats (10)Inga Saknīte | 07.05.2008 19:56
Piektdiena, 2. maijs – brīvdiena lielākajai daļai Latvijas, bet Zeļļu ielā 8 pie Fizikas un matemātikas fakultātes jau ap plkst. 8:00 sāk pamazām rasties cilvēki, apkrāvušies lielām somām, airiem, guļammaisiem un vēl dažnedažādiem priekšmetiem, kas liecina tikai un vienīgi par to, ka ikgadējais Fizmatu Laivu brauciens ir klāt!
Jau pirms 10:00 izbrauc pirmais autobuss. Neilgi pēc tam bariņš studentu, malkodami enerģijas dzērienu Red Bull un/vai alu, dodas 10. tramvaja pieturas virzienā. Šie cilvēki nav nekas cits kā vien tie drosmīgie, kuri līdz izbraukšanas vietai vēlas doties stopējot. Šo cilvēku vidū arī četri no konkursa “Gada aktīvists 2008” dalībniekiem, kuri šādā veidā iegūst papildus punktus.
Sporta diena '08 - rezultāti (14)Madara Ziņģe | 07.05.2008 19:36
Mācoties no pagājušā gada neveiksmes ar slapjo un nepatīkamo laiku, šogad sporta diena notika Olimpiskā sporta centra iekštelpās. Kā par spīti tam, visas dienas garumā spīdēja saule un laiks bija brīnumjauks.
Sporta dienai bija pieteikušās sešas komandas: Salāti United, barsA, Eksponente, banāni, Alus laiks! Baidies?, Neviens nav ideāls.
Atskats uz Fizmatdienu gājienu! (32)Valdis Zuters | 29.04.2008 00:34
Jau ar pirmajiem saules stariem, kas sasniedza Zellijas plašās āres, bija nojaušams, ka 25. aprīlis būs saulaina un silta diena, un kā nu ne, Fizmatiem taču notiks sadziedāšanās un gājiens.
16:45 Centrālajā stacijas laukumā viss kā jau parasti piektdienas dienā: ļaudis daudz, kustība aktīva, čalas, cilvēku balsis un nebeidzamā automašīnu rūkoņa. Mērens un liegs vējiņš pūš savu dvesmu pāri visam, kam vien var pūst pāri.
Te, pēkšņi, laukumā parādās neliels bariņš oranžos kreklos un cepurēs tērpti jaunieši, bruņojušies ar oranžiem baloniem, dziesmu lapām un karogiem ar uzrakstu: „Esmu Fizmats Labākajos gados, baidies!” Izbrīns apkārtējo acīs ir manāms, interese arī. Dažs nāk klāt un jautā: „Kas tie tādi, Fizmati?”
Esi aktīvs? Piesakies konkursam "Gada aktīvists"! (98)Mārtiņš Lūsis | 19.04.2008 00:26
Nav noslēpums, ka tieši fizmati tiek uzskatīti par vienu no aktīvākajām fakultātēm, un tas lieliski katru gadu ir redzams Aristoteļa svētkos, kuros tieši oranžajos kreklos tērptie studenti ir pamanāmākie. LU Fizikas un matemātikas Studentu padome vēlas pateikt lielu paldies patriotiskajiem un aktīvajiem fizmatiem, tādēļ jau tradicionāli tiks rīkots konkurss "Gada aktīvists", kurā mēs centīsimies noskaidrot pašu aktīvāko fizmatu!
Ja uzskati, ka arī tu esi pietiekami aktīvi apmeklējis fizmatu pasākumus, kā arī iesaistījies ārpus studiju dzīves veicināšanā, tad klikšķini šeit un piesakies konkursam "Gada aktīvists" jau tagad! Pasteidzies, jo laika nav daudz – pieteikšanās turpināsies līdz 25. aprīlim! Ja uzskati, ka kāds no taviem paziņām būtu pelnījis šajā konkursā piedalīties, bet zini, ka viņš vēl nav pieteicies, tad tu to vari izdarīt viņa vietā.
Ja iepriekšējos gadus konkursa iznākums bija atkarīgs pārsvarā no dalībnieku aktivitātes Fizmatdienu Laivu braucienā, tad šogad noteikumi ir nedaudz pamainīti - vērā tiks ņemta arī konkursantu aktivitāte visa akadēmiskā gada garumā. Taču, lai uzvarētu, šim cilvēkam, protams, būs jābūt aktīvam Laivu brauciena laikā, kad, starp citu, tiks paziņoti konkursa rezultāti.
Godalgoto vietu ieguvēji saņems vērtīgas balvas, tādēļ nepalaid garām iespēju, un piesakies dalībai konkursā!
Konkursa nolikums ir atrodams šeit.
Šogad jau 38. reizi norisināsies fizmatu lielākie svētki – Fizmatdienas (6)Mārtiņš Lūsis | 18.04.2008 11:35
Strauji tuvojas aprīļa beigas, un tas nozīmē to, ka arvien tuvāk nāk arī brīdis, kad Latvijas Universitātes Fizikas un matemātikas fakultātes studenti svin Fizmatdienas. Šogad svētki norisināsies jau 38. reizi, un to sākums paredzēts 25. aprīlī, kad notiks gājiens no LU galvenās ēkas uz Fizikas un matemātikas fakultāti, kā arī Fizmatdienu atklāšanas pasākums klubā Depo, un svētki turpināsies līdz pat 4. maijam, kad noslēgsies viens no centrālajiem Fizmatdienu notikumiem – laivu brauciens.
Fizmatdienu lielo nozīmi fizmatu tēla veidošanā uzsvēra LU Fizikas un Matemātikas fakultātes Studentu padomes vadītāja A. Kudlāne: "Fizmatdienas ir lieliska iespēja fizmatiem vienreiz gadā pierādīt to, ka viņi ir vienoti, kā arī lepni par sevi un fakultāti kurā mācās. Svētku mērķis ir pievērst sabiedrības uzmanību dabaszinātnēm, un pierādīt to, ka fizmati ir ļoti aktīvi arī ārpusstudiju dzīvē."
Šogad Fizmatdienu gājiens sāksies 25. aprīlī plkst. 18:00, bet aktīvākie fizmati plāno ierasties jau sākot no 17:00, kad notiks Sadziedāšanās, kuras laikā tiks dziedātas dažādas fizmatu iecienītas dziesmas. Savukārt pēc gājiena noslēguma visi ir laipni aicināti posties uz klubu "Depo", jo tieši tur deviņos vakarā sāksies Fizmatdienu atklāšanas pasākums, kurā uzstāsies Fēlikss Ķiģelis, kā arī grupas "AK69", "Iedomu spārni" un "Vadītājs–Konduktors".
Nākamajā dienā, sākot no 14:00, Olimpiskajā sporta centrā norisināsies Fizmatdienu sporta diena, kurā piedalīties ir laipni aicināti arī cilvēki, kuri nestudē Latvijas Universitātē. Dalībnieki varēs izmēģināt spēkus futbolā, basketbolā, strītbolā un dažādās netradicionālās aktivitātēs.
Savukārt, tie, kuriem interesē nopietnāki pasākumi, iespējams, būs ieinteresēti apmeklēt "OSA Zinātnisko konferenci", kas norisināsies 25. un 26. aprīlī LU Mazajā aulā, Abas dienas konference sāksies desmitos no rīta, un tajā uzstāsies gan vairāki pašmāju speciālisti, gan arī vieslektori no Krievijas, Baltkrievijas un ASV.
Ne mazāk interesanta būs "Zinātnes kafejnīca", kuru vadīs raidījuma "Bez Tabu" seja Dr. Juris Šteinbergs. Šoreiz "Zinātnes kafejnīcas" tēma būs mākslīgais intelekts, un pasākums norisināsies 29. aprīlī LU galvenajā ēkā Raiņa bulvārī 19 pulksten 18:00.
Aprīļa pēdējā dienā pulksten 19:00 notiks "Personību vakars", kurā apmeklētāji varēs dzirdēt interesantus stāstus no vairākiem sabiedrībā zināmiem LU Fizikas un Matemātikas fakultātes absolventiem: Tatjanas Ždanokas (politiķe, PCTVL), Māra Santa (mācītājs) un Viestura Neimaņa (SEB bankas eksprezidents).
Vēl interesenti varēs piedalīties tādos pasākumos kā: Studentu un pasniedzēju konkurss (28. aprīlī plkst. 16:30 Zeļļu ielā 8), "Comer svaigs" turnīrs un spēļu vakars (28. aprīlī plkst. 18:00 LU galvenajā ēkā) un Laivu brauciens (2.-4. maijā pa Mēmeli). Fizmatdienu laikā tiks noskaidroti arī Gada fizmata un Gada aktīvista titulu ieguvēji.
Svētku ģenerālsponsors šogad ir SEB banka, bet liels paldies jāsaka arī citiem atbalstītājiem: SIA "Metaleks", SIA „TietoEnator Alise” , AS „Aldaris”, SIA „El`Santa”, SIA „PIF PAF”, „Alpine Pro”, sporta klubam "Reaktors" un SIA " BMS", kā arī informatīvajiem atbalstītājiem: radio „SWH” un Krabjiem.lv.
Vairāk informācijas par pasākumiem meklējiet www.fizmatdienas.lv
Ieteikumi un padomi visiem, kas gatavojas piedalīties laivu braucienā. (14)Ornitologs Andris | 18.04.2008 00:38
Nometne būs Lietuvas pusē, tāpēc, ja nevēlies pavadīt jaukas stundas savas personības noskaidrošanai Lietuvas policijā, šis ir Galvenais ieteikums.
1. ieteikums. Nekad neuzticies vecmāmiņai, kad tā saka, ka visas svarīgās lietas viņa jau ir sapakojusi. Tā nebūt nebūs. Domā līdzi! Netici nevienam, pat sev ne! Dažas lietas, kas noderēs noteikti - lukturītis nakts trasei, glābšanas veste. Arī rezerves zeķes, bikses un tamlīdzīgs ekipējums noder. No makgaiverenes (spīdīgās santehniskās līmlentas) var izgatavot visu un ar to var salabot visu. Ļoti ieteicams atribūts. Prīmuss vai sērkociņi + cirvis/zāģis arī tradiconāli tiek uzskatīti par noderīgiem.
Piedalies SPORTA DIENĀ (3)Madara Ziņģe | 17.04.2008 00:59
Šogad Sporta diena notiks 26. aprīlī Olimpiskajā sporta centrā, Grostonas ielā 6b. Sākums plkst. 14:00.
Piedalīties var jauktās komandas 6 cilvēku sastāvā (vismaz 2 sievietes), bez rezervistiem, kā arī individuālie dalībnieki. Piedalīties var jebkurš, nav obligāti jābūt FMF vai pat LU studentam. Komandas varēs sacensties futbolā, basketbolā un streetbolā, kā arī dažādās netradicionālākās aktivitātēs – individuālajos sporta veidos. Komandu pieteikšanās notiek elektroniski, līdz 25.04.2008. plkst. 21:00. Individuālo dalībnieku pieteikšanās notiks uz vietas, pie attiecīgā sporta veida tiesneša.
Sīkāka informācija  sacensību nolikumā.